Firozpur, Ghazipur
फिरोजपुर कलां उत्तर प्रदेश के ग़ाज़ीपुर ज़िले की मोहम्मदाबाद तहसील में स्थित एक गाँव है। इसमें कुल 316 परिवार रहते हैं। 2011 की जनगणना के अनुसार फिरोजपुर की जनसंख्या 2167 है। यह गाँव वाराणसी मंडल का है। यह जिला मुख्यालय ग़ाज़ीपुर से पूर्व की ओर 13 कि. मी., मोहम्मदाबाद तहसील से पश्चिम की ओर 6 कि. मी. और राज्य की राजधानी लखनऊ से पूर्व की ओर 357 कि. मी. की दूरी पर स्थित है। इतिहास फिरोजपुर और गौसपुर का तुगलक राजवंश के शासन के दौरान गाज़ीपुर के नाम बदलने के साथ बहुत करीबी संबंध है। ऐतिहासिक अभिलेखों के अनुसार 'चकवा राजा मंधाता' (पृथ्वीराज चौहान के वंशजों में से एक) का गढ़ 'कथौत' में था। हालाँकि, 'फिरोज शाह तुगलक' के सेनापति सैयद मसूद अल-हुसैनी ने फिरोजपुर के पास राजा मांधाता को हराया। इस जीत के बाद सैयद मसूद को सुल्तान फिरोज शाह तुगलक द्वारा 'मलिक अल-सादत गाजी' की उपाधि से सम्मानित किया गया और पराजित विद्रोही राजा की संपत्ति के प्रशासक के रूप में नियुक्त किया गया। कुछ इतिहासकारों का कहना है कि उन्होंने गाज़ीपुर के नाम से एक नए शहर की स्थापना की, लेकिन कुछ शोधकर्ताओं के अनुसार उन्होंने 1330 ईस्वी में पुराने शहर 'गढ़ीपुरी' का नाम बदलकर गाज़ीपुर कर दिया। यह सैयद मसूद गाजी ही थे जिन्होंने सुल्तान फिरोज शाह तुगलक के सम्मान में गांव 'फिरोजपुर' के रूप में एक बस्ती की स्थापना की और कथौत के पास एक नए गांव 'गौसपुर' की भी स्थापना की। प्रशासन फिरोजपुर गाँव का प्रशासन प्रधान द्वारा किया जाता है जो भारत के संविधान और पंचायती राज अधिनियम के अनुसार गाँव के प्रतिनिधि चुने जाते हैं। हवाई पट्टी द्वितीय विश्व युद्ध के दौरान ब्रिटिश सरकार ने ग़ाज़ीपुर में तीन हवाई पट्टियाँ बनाईं, एक अंधौ में, दूसरी वाराणसी-ग़ाज़ीपुर मार्ग पर गोमती पुल के पास और तीसरी इस गाँव के पास। हालाँकि इसे 'गौसपुर हवाई अड्डा' के नाम से जाना जाता है। इस हवाई पट्टी को रणनीतिक रूप से ब्रिटिश-अमेरिकी सहयोगी बलों द्वारा आई. एन. ए. और जापानी बलों की प्रगति और कलकत्ता और पूर्वी क्षेत्र के पतन के आशंका के खिलाफ रक्षा रेखा के रूप में बनाया गया था। अब इस हवाई पट्टी को भारत सरकार द्वारा छोड़ दिया गया है। परिवहन फिरोजपुर कलां तक सड़क और रेल मार्ग से पहुँचा जा सकता है। यह गाँव राष्ट्रीय राजमार्ग नं. 19. शाहबाजकुली और यूसुफपुर पास के रेलवे स्टेशन हैं। ।